શનિવાર રાતે ગાંધીનગરના માણસા ખાતે હાર્દિક પટેલની વિશાળ સભા યોજાઇ. પોલીસની પરવાનગી વગર યોજવામાં આવેલી આ સભામાં મોટી સંખ્યામાં લોકો હાજર હતા. અને લોકોએ સોશ્યલ મીડિયામાં આ સભાને લાઇવ જોઇ હતી. ઉલ્લેખનીય છે કે હાર્દિક પટેલ પર કથિત વીડિયો જાહેર કરવામાં આવ્યા તે પછી તેણે માણસાની આ સભામાં લોકોને આ અંગે ખુલાસો આપવાની વાત કરી હતી. અને મોટી સંખ્યામાં હાજર રહીને તેનો સાથ આપવાની વાત પણ કરી હતી. ઉલ્લેખનીય છે કે મીડિયા ધ્યાન હટાવવા ભાજપે તે સમયે જ તેના ઉમેદવારોનું બીજું લિસ્ટ પણ રજૂ કર્યું હતું. પણ મોટી સંખ્યામાં હાજર રહી પાટીદારોએ હાર્દિક પટેલને સમર્થન આપ્યું હતું.